Zuma gaan grondwetlike krisis veroorsaak – praag.co.za
Zuma gaan grondwetlike krisis veroorsaak
15:15:00 Die Zuma-hofsaak het die potensiaal – nee, die waarskynlikheid – om 'n grondwetlike krisis in Suid-Afrika te veroorsaak. Die strategie van die Mbeki-kamp, wat deur Brittanje en Amerika ondersteun word, was nog altyd om Zuma so met hofsake vas te draai dat hy uiteindelik sy aanspraak op die presidentskap sal moet prysgee.
Om dié doel te bereik, was daar 'n hele stryd rondom die regbank wat lank nie meer onafhanklik is nie. Dit wil voorkom asof die Zuma-faksie se aanslag, gelei deur die Weskaapse regterpresident John Hlope, grotendeels misluk het en dat die regbank steeds onder invloed van die Mbeki-faksie – en daarmee saam die Britte – verkeer.
Soos in Zimbabwe, misgis die Britte hulle egter totaal met hul netjiese strategie om van Zuma met 'n eenvoudige hofsaak ontslae te raak. Sy ondersteuners, van die ANC-jeugliga en Cosatu tot Matthews Posa, het dit al onomwonde gestel dat Zuma gaan president word, al is dit nou vanuit 'n tronksel.
Maar Zumag gaan nie tronk toe. In weerwil van 'n reeks skuldigbevindings op veel ernstiger aanklagte, het niemand dit nog gewaag om vir Winnie Mandela 'n oranje uitrusting aan te trek nie.
Indien Zuma skuldig bevind word, gaan hy vir seker appeleer en uiteindelik sal dit by die Grondwethof eindig. Daardie hof sal dan die keuse hê om Zuma en sy ondersteunders te konfronteer of eenvoudig die knie te buig en hom op een of ander tegniese grondslag onskuldig te verklaar.
Indien die Grondwethof hom wel skuldig bevind, gaan dit 'n grondwetlike krisis veroorsaak want Zuma, met sy miljoene ondersteuners agter hom, sal heel waarskynlik weier om dit te aanvaar. Nie net gaan dit 'n grondwetlike krisis veroorsaak nie, maar die kanse is goed dat daar selfs die begin van 'n revolusie kan uitbreek, veral indien die staat sy veiligheidsmagte sou gebruik om teen Zuma, Cosatu en die ANC-jeugliga op te tree.
Suid-Afrika is net 'n haarbreedte van 'n Zimbabwe verwyder. Vele mense wat aan die illusies oor "demokrasie" ly waarmee die Britte en die Amerikaners ons gebreinspoel het, glo egter dat die reg soos in 'n Westerse land ordelik sy gang sal gaan.
Vir hulle, asook vir Brittanje en Amerika wat die huidige bestel via hul marionet De Klerk in 1994 op ons afgedwing het, wag daar 'n baie groot verrassing.
Onthou: u het dit eerste hier gelees.
кардиган для девочки 8 летФильчаков Александр Васильевич
Skrywer Dan RoodtGepubliseer op 4 Augustus 2008 Kategorieë HoofartikelsSleutelwoord Hoofartikels, Menings, Zuma gaan grondwetlike krisis veroorsaak